पाएं अपने शहर की ताज़ा ख़बरें और फ्री ई-पेपरडाउनलोड करें
नेशनल हाइवे से लगे पथराैटा गांव में कोरोना संक्रमण की दस्तक हो गई। गांव में 11 एक्टिव केस हैं तथा 2 लोगों की मौत हो गई है। सोमवार को प्रशासन ने गांव के सभी रास्ते बैरिकेडस लगाकर बंद कर दिए। इस दौरान तहसीलदार केसला निधि पटेल, केसला जनपद सीईओ वंदना कैथल, पथराैटा थाना प्रभारी नागेश वर्मा, पंचायत सचिव राजेंद्र चौरे एवं अतुल मेहतो उपस्थित थे। गांव के सभी मार्गों को सैनिटाइज किया गया।
पुलिस प्रशासन ने मुनादी कर लोगों को घर पर रहने की सलाह दी। तहसीलदार ने कहा गांव में 15 मई तक आवागमन बंद कर दिया गया है। गेहूं बेचने वाले किसानों को छोड़कर कोई भी व्यक्ति ना तो गांव से बाहर जाएगा, न कोई प्रवेश करेगा। मुख्य चिकित्सा एवं स्वास्थ्य अधिकारी डॉक्टर दिनेश कौशल ने बताया गांव के 833 घरों की माॅनिटरिंग होगी। यहां मेडिकल किट भी बांटी जा रही है। वहीं सोमवार को इटारसी में 48 और केसला में 16 कोरोना पॉजिटिव मरीज मिले हैं। इटारसी के शांतिधाम श्मशान खेड़ा में साेमवार को कुल 6 अंतिम संस्कार हुए हैं। इनमें दो शवों का अंतिम संस्कार कोविड की गाइडलाइन के अनुसार किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn